E TU talega e levu na dredre e sotavi ena Pasifika ena gauna e daidai me vaka na tiko yavavala, na veisau ni draki kei na uagunu ka sa vakayavalata na noda tiko vinaka na lewenivanua ena wasa Pasifika.
E a marau vakalevu na Peresitedi ni noda vanua, o Ratu Epeli Nailatikau me vaka ni ra a laki vulagi doaki ena kena marautaki na yabaki 50 ni kena mai tauyavu na koronivuli ni lotu e Nasese, na Pacific Theological College.
E mai cauraka tiko na veika oqo o Ratu Epeli ena nona vosa tiko ena vuku ni soqo ni marau oqo ka vakaraitaka eso na bolebole e sa koto ena gauna oqo ena noda wasa Pasifika.
E kaya ni sa koto na bolebole ki na koronivuli oqo ena nodra vukei na gonevuli ena veika vakayalo ka ra qai semata yani ena nodra vukei na lewenivanua mera vorata na bolebole oqo ena nodra bula ena veisiga.
E tauri rawa ni 20 na veimata lotu ena Pasifika era taukena na koronivuli oqo e PTC. E qaravi ena koronivuli oqo na vuli vakai Vola Tabu me tekivu mai ena sitifikiti ka laki yaco sara ki na vulici ni koroi na Masters.
Ena mataka lailai ni Vakaraubuka, 6 ni siga ni vula o Maji , a mai vakayacori na kena lotu ka mai vakotori kina vei iratou na koroi cecere na Honorary Doctorte o ratou e lewe va na turaga kei na marama ena Pasifika ena nodratou cau kei na nodratou veiqaravi ena vuku ni vuli ni cioloji ena Pasifika.
E kalougata o Viti ni rau lewe rua na lewena e rau mai digitaki ena vuku ni i tutu oqo. Oqo vei Tessa Mackenzie mai na lotu Jaji- se na Anglican Church. Na marama oqo e dau veiqaravi tu ena valenivolavola ni vuli oqo e PTC kei na veimatabose tale e so ni lotu e Viti kei na Pasifika. Na marama oqo e a kilai ena kena a droinitaki na noda kuila mai na 1970 me yacova mai na gauna oqo.
Na i karua ni gone ni Viti me soli vua na Honorary Doctorate oya vei Talatala Tevita Nawadra, na Qase Levu ni Lotu Wesele e Viti kei Rotuma.
O rau na lewe rua tale, oya o Rev. Elder Leatulagi Tuatau Faaleva, ka Peresitedi ni lotu na Congregational Christian Church mai na vanua o American Samoa.
Kei Talatala Doctor Traugott Farnbacher mai Toga.
E mai qaravi e liu na lotu ni vakavinavinaka kei na kena soli na koroi ni vuku oqo ena kena solevutaki ka marautaki na yabaki 50 ni koronivuli.
E rauta ni 300 na vulagi sureti era a gole mai ena soqo oqo kei ira na gonevuli era a tiki ni veiqaravi vakavanua e mai qaravi kina o Ratu Epeli.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn